《留守舍人张公安国闻维筑亭题其榜曰朝阳既去》
宋代·张维

日边清切以文鸣，立对朝阳欲问程。
笔落生春变寒谷，诗来将喜破愁城。
檐前水到乘槎便，天际山横与槛平。
准拟公归道过此，小留觞咏集簪缨。

作者简介：蜀人，字公言。尝为僧，还俗。善二王书法，尤得怀素骨力。王嗣宗荐试御书院，自负其能，遂遭众人排挤，止得隶秘阁。真宗景德末书郑州开元寺新塔碑，一时称绝。后贫困以终。